stanford-oval/wikipedia huggingface dataset:
วัดศรีบุญเรือง (กรุงเทพมหานคร)
ประวัติ

วัดศรีบุญเรืองเดิมมีชื่อว่า วัดทำนบ สาเหตุที่ชื่อวัดนี้เนื่องมาจากในสมัยพระบาทสมเด็จพระนั่งเกล้าเจ้าอยู่หัว พระองค์โปรดเกล้าฯ ให้เจ้าพระยาบดินทรเดชา (สิงห์ สิงหเสนี) เป็นแม่ทัพหน้าร่วมกับสมเด็จเจ้าพระยาบรมมหาประยูรวงศ์ (ดิศ บุนนาค) เพื่อเข้าตีกรุงเวียงจันทน์ที่ก่อกบฏเมื่อ พ.ศ. 2371 ระหว่างเดินทัพออกจากพระนคร ได้มาหยุดตั้งทัพครั้งแรกที่บริเวณวัดนี้ และทหารได้รับคำสั่งให้ตั้งค่ายพักและบุกร้างถางพงตลอดจนขุดเป็นสำโหรกทำเป็นทำนบกั้นน้ำในคลองแสนแสบ เมื่อทัพเดินทางออกไป ชาวบ้านได้เข้ามาจับจองเป็นที่ทำกิน แล้วได้สร้างวัดเมื่อปี พ.ศ. 2373 นิมนต์พระสงฆ์ให้มาจำพรรษา จึงได้ตั้งชื่อว่า "วัดทำนบ" ตามสิ่งที่กองทหารได้สร้างไว้บริเวณหน้าวัด ขณะเดียวกันก็มีผู้เรียกชื่อวัดว่า วัดหัวไผ่ ตามชื่อของชุมชนที่อาศัยอยู่ติดกับวัดด้านทิศใต้ จนในปี พ.ศ. 2508 วัดได้รับพระราชทานวิสุงคามสีมาและได้รับชื่ออย่างเป็นทางการว่า "วัดศรีบุญเรือง"
อาคารเสนาสนะและพระศรีสุโขทัย

ในสมัยพระบาทสมเด็จพระนั่งเกล้าเจ้าอยู่หัว มีพระอุโบสถหลังเก่าที่สร้างด้วยไม้ ต่อมาได้รับการปฏิสังขรณ์เป็นพระอุโบสถปูนเมื่อปี พ.ศ. 2508 หลังคาทรงไทย มีช่อฟ้าใบระกา มุงกระเบื้องเกล็ด หน้าบันถือปูนปั้นลาย
สิ่งสำคัญภายในวัดได้แก่ พระศรีสุโขทัย หรือที่ชาวบ้านนิยมเรียกว่า หลวงปู่สุโขทัย ประดิษฐานอยู่หน้าองค์พระประธานในอุโบสถ เป็นพระพุทธรูปเนื้อทองสัมฤทธิ์ปางมารวิชัย (หรือปางชนะมาร) กรมศิลปากรระบุว่าสร้างในสมัยสุโขทัยยุคต้น ตามตำนานเล่าว่า หลวงปู่ได้ลอยน้ำมาตามคลองแสนแสบและลอยมาอยู่บริเวณหน้าวัดทำนบ แต่ไม่สามารถระบุปีที่แน่นอนได้ โดยมีชาวญวนซึ่งมีอาชีพจับปลาและล่าจระเข้ ได้ลากติดอวน จึงอัญเชิญขึ้นมาไว้บนตลิ่ง ใต้ต้นจิก ต่อมาชาวบ้านได้สร้างเพิงเพื่อบังแดดบังฝนถวาย แล้วจึงได้อัญเชิญหลวงปู่เข้าไปประดิษฐานไว้หน้าองค์พระประธานในอุโบสถ
ศาลาการเปรียญเป็นอาคารทรงไทยประยุกต์ แบบจากกรมศิลปากร เป็นคอนกรีตขนาด 9 ห้อง สูง 3 ชั้น ชั้นล่างเป็นที่ประชุม ชั้นสองเป็นที่ทำบุญตักบาตร ชั้นสามใช้เป็นโรงเรียนพระปริยัติธรรม แผนกธรรม แผนกบาลี แผนกสามัญ สร้างเมื่อ พ.ศ 2514 อาคารหอไตร สร้างคอนกรีตพื้นหินอ่อน ลักษณะทรงไทยตรีมุข มีช่อฟ้าใบระกา หลังคามุงกระเบื้องเกล็ด สูง 3 ชั้น กุฏิทรงปั้นหยาสองชั้น ครึ้งตึกครึ้งไม้ อาคารหอปริยัติทรงไทย มุงกระเบื้องเกล็ด หอระฆังทรงไทย สูง 3 ชั้น ศาลาท่าน้ำลักษณะทรงไทยมีช่อฟ้าใบระกา
ลำดับเจ้าอาวาส

พระอธิการทรัพย์ พุทธสโร
พระปฏิเวทวิศิษฏ์
พระครูสุนทรวีรวงศ์ (จันดา รวิวํโส)
งานประเพณี

วัดมีการจัดงานสมโภชถวายหลวงปู่ เริ่มงานตั้งแต่วันแรม 1 ค่ำ เดือน 4 เป็นต้นไป นานครึ่งเดือน แต่ต่อมาลดเหลือ 9 วัน 9 คืน ต่อมาเหลือ 7 วัน 7 คืน และในระยะหลังนี้ได้ลดการจัดงานลงเป็นการตายตัว เหลือ 5 วัน 5 คืน
วอลเลย์บอลชายชิงแชมป์โลก 2018 รอบคัดเลือก

วอลเลย์บอลชายชิงแชมป์โลก 2018 จะมี 24 ทีม เข้าร่วมการแข่งขัน ได้แก่ เจ้าภาพ 2 ทีม อิตาลี บัลแกเรีย และแชมป์โลก 1 ทีม โปแลนด์ ส่วนที่เหลืออีก 21 ทีมนั้นมากจากการคัดเลือกของสมาพันธ์วอลเลย์บอลแต่ละทวีป
ทีมที่ผ่านการคัดเลือก

| ทีม | วิธีการเข้ารอบ | วันที่เข้ารอบ | ครั้งที่เข้ารอบ ในรอบสุดท้าย |
| --- | --- | --- | --- |
|  โปแลนด์ | World Champion !แชมป์โลก 2014 | 0121 กันยายน ค.ศ. 2014 | 17 !17 ครั้ง |
|  อิตาลี | *เจ้าภาพ 1 !เจ้าภาพ | 029 ธันวาคม ค.ศ. 2015 | 17 !17 ครั้ง |
|  บัลแกเรีย | *เจ้าภาพ 2 !เจ้าภาพ | 039 ธันวาคม ค.ศ. 2015 | 18 !18 ครั้ง |
|  เซอร์เบีย | ซีอีวี E !ชนะเลิศ การคัดเลือกโซนยุโรป รอบสอง กลุ่ม E | 0827 พฤษภาคม ค.ศ. 2017 | 12 !10 ครั้ง |
|  เนเธอร์แลนด์ | ซีอีวี B !ชนะเลิศ การคัดเลือกโซนยุโรป รอบสอง กลุ่ม B | 0528 พฤษภาคม ค.ศ. 2017 | 12 !12 ครั้ง |
|  สโลวีเนีย | ซีอีวี C !ชนะเลิศ การคัดเลือกโซนยุโรป รอบสอง กลุ่ม C | 0628 พฤษภาคม ค.ศ. 2017 | 01 !1 ครั้ง |
|  ฟินแลนด์ | ซีอีวี A !ชนะเลิศ การคัดเลือกโซนยุโรป รอบสอง กลุ่ม A | 0428 พฤษภาคม ค.ศ. 2017 | 08 !8 ครั้ง |
|  รัสเซีย | ซีอีวี D !ชนะเลิศ การคัดเลือกโซนยุโรป รอบสอง กลุ่ม D | 0728 พฤษภาคม ค.ศ. 2017 | 19 !19 ครั้ง |
|  ฝรั่งเศส | ซีอีวี F !ชนะเลิศ การคัดเลือกโซนยุโรป รอบสอง กลุ่ม F | 0928 พฤษภาคม ค.ศ. 2017 | 16 !16 ครั้ง |
|  ญี่ปุ่น | ชนะเลิศ เอวีซี B !ชนะเลิศ การคัดเลือกโซนเอเชีย กลุ่ม B | 1015 กรกฎาคม ค.ศ. 2017 | 15 !15 ครั้ง |
|  ออสเตรเลีย | รองชนะเลิศ เอวีซี B !รองชนะเลิศ การคัดเลือกโซนเอเชีย กลุ่ม B | 1116 กรกฎาคม ค.ศ. 2017 | 07 !7 ครั้ง |
|  เบลเยียม | ซีอีวี A !ชนะเลิศ การคัดเลือกโซนยุโรป รอบสาม กลุ่ม A | 1223 กรกฎาคม ค.ศ. 2017 | 09 !9 ครั้ง |
|  บราซิล | ซีเอสวี 1 !ชนะเลิศ ซีเอสวี 2017 | 1311 สิงหาคม ค.ศ. 2017 | 17 !17 ครั้ง |
|  จีน | รองชนะเลิศ เอวีซี A2 !รองชนะเลิศ การคัดเลือกโซนเอเชีย กลุ่ม A | 1413 สิงหาคม ค.ศ. 2017 | 14 !14 ครั้ง |
|  อิหร่าน | ชนะเลิศ เอวีซี A1 !ชนะเลิศ การคัดเลือกโซนเอเชีย กลุ่ม A | 1513 สิงหาคม ค.ศ. 2017 | 06 !6 ครั้ง |
|  อาร์เจนตินา | ซีเอสวี 2 !ชนะเลิศ การคัดเลือกโซนอเมริกาใต้ | 162 กันยายน ค.ศ. 2017 | 12 !12 ครั้ง |
|  สาธารณรัฐโดมินิกัน | นอร์เซกา 2 !รองชนะเลิศ ชิงแชมป์นอร์เซกา 2017 | 1830 กันยายน ค.ศ. 2017 | 1 !1 ครั้ง |
|  สหรัฐ | นอร์เซกา 1 !ชนะเลิศ ชิงแชมป์นอร์เซกา 2017 | 1730 กันยายน ค.ศ. 2017 | 15 !15 ครั้ง |
|  แคนาดา | นอร์เซกา 3 !อันดับที่ 3 ชิงแชมป์นอร์เซกา 2017 | 191 ตุลาคม ค.ศ. 2017 | 10 !10 ครั้ง |
|  ตูนิเซีย | ซีเอวีบี H !ชนะเลิศ ชิงแชมป์แอฟริกา 2017 | 2227 ตุลาคม ค.ศ. 2017 | 9 !9 ครั้ง |
|  อียิปต์ | ซีเอวีบี H !รองชนะเลิศ ชิงแชมป์แอฟริกา 2017 | 2327 ตุลาคม ค.ศ. 2017 | 8 !8 ครั้ง |
|  แคเมอรูน | ซีเอวีบี H !อันดับที่ 3 ชิงแชมป์โซนแอฟริกา 2017 | 2429 ตุลาคม ค.ศ. 2017 | 3 !3 ครั้ง |
|  ปวยร์โตรีโก | นอร์เซกา 4 !ชนะเลิศ นอร์เซกาไฟนอลโฟร์ | 2012 พฤศจิกายน ค.ศ. 2017 | 4 !4 ครั้ง |
|  คิวบา | นอร์เซกา 5 !รองชนะเลิศ นอร์เซกาไฟนอลโฟร์ | 2112 พฤศจิกายน ค.ศ. 2017 | 14 !14 ครั้ง |
สมาพันธ์ที่ร่วมการคัดเลือก

การแบ่งโดยสมาพันธ์เพื่อการแข่งขันวอลเลย์บอลชายชิงแชมป์โลก 2018 จะมี:
เอเชียและโอเชียเนีย (เอวีซี): 4 ทีม
แอฟริกา (ซีเอวีบี): 3 ทีม
ยุโรป (ซีอีวี): 7 ทีม (+ อิตาลีและบัลแกเรียได้ผ่านเข้ารอบโดยอัตโนมัติในฐานะประเทศเจ้าภาพ และโปแลนด์ผ่านเข้ารอบโดยอัตโนมัติในฐานะแชมป์โลกรวมเป็น 10 ทีม)
อเมริกาใต้ (ซีเอสวี): 2 ทีม
เหนือ,อเมริกากลางและแคริบเบียน (นอร์เซกา): 5 ทีม
สมาพันธ์ที่ร่วมการคัดเลือก > เอวีซี

บทความหลัก: วอลเลย์บอลชายชิงแชมป์โลก 2018 รอบคัดเลือก โซนเอเชีย
* ทีมในตัวหนาคือทีมที่ยังอยู่ในการแข่งขัน
| --- | --- |
  ออสเตรเลีย (รอบสุดท้าย)   บังกลาเทศ (รอบภูมิภาคย่อย)   จีน (รอบสุดท้าย)   จีนไทเป (รอบภูมิภาค, รอบสุดท้าย)   ฟีจี (รอบภูมิภาค)   อิหร่าน (รอบสุดท้าย)   ญี่ปุ่น (รอบสุดท้าย)   คาซัคสถาน (รอบภูมิภาค, รอบสุดท้าย)   คีร์กีซสถาน (รอบภูมิภาคย่อย, รอบภูมิภาค)   มาเก๊า (รอบภูมิภาค):   มัลดีฟส์ (รอบภูมิภาคย่อย)   พม่า (รอบภูมิภาค)   นิวซีแลนด์ (รอบภูมิภาค, รอบสุดท้าย)   ปากีสถาน (รอบภูมิภาค)   กาตาร์ (รอบภูมิภาค, รอบสุดท้าย)   เกาหลีใต้ (รอบสุดท้าย)   ไทย (รอบภูมิภาค, รอบสุดท้าย)   ตองงา (รอบภูมิภาค)   สหรัฐอาหรับเอมิเรตส์ (รอบภูมิภาค)   เวียดนาม (รอบภูมิภาค)
สมาพันธ์ที่ร่วมการคัดเลือก > ซีเอวีบี

บทความหลัก: วอลเลย์บอลชายชิงแชมป์โลก 2018 รอบคัดเลือก โซนแอฟริกา
* ทีมในตัวหนาคือทีมที่ยังอยู่ในการแข่งขัน
| --- | --- |
  แอลจีเรีย (รอบแรก)   บอตสวานา (รอบแรก)   บุรุนดี (รอบแรก)   แคเมอรูน (รอบแรก)   กาบูเวร์ดี (รอบแรก)   สาธารณรัฐแอฟริกากลาง (รอบแรก)   สาธารณรัฐประชาธิปไตยคองโก (รอบแรก)   อียิปต์ (รอบแรก)   กาบอง (รอบแรก)   แกมเบีย (รอบแรก)   กานา (รอบแรก)   โกตดิวัวร์ (รอบแรก)   เคนยา (รอบแรก)   เลโซโท (รอบแรก)   ลิเบีย (รอบแรก)   มาดากัสการ์ (รอบแรก):   มาลาวี (รอบแรก)   มอริเชียส (รอบแรก)   โมร็อกโก (รอบแรก)   โมซัมบิก (รอบแรก)   นามิเบีย (รอบแรก)   ไนเจอร์ (รอบแรก)   ไนจีเรีย (รอบแรก)   รวันดา (รอบแรก)   เซเนกัล (รอบแรก)   เซเชลส์ (รอบแรก)   ซูดาน (รอบแรก)   เอสวาตินี (รอบแรก)   แทนซาเนีย (รอบแรก)   ตูนิเซีย (รอบแรก)   ยูกันดา (รอบแรก)   ซิมบับเว (รอบแรก)
สมาพันธ์ที่ร่วมการคัดเลือก > ซีอีวี

บทความหลัก: วอลเลย์บอลชายชิงแชมป์โลก 2018 รอบคัดเลือก โซนยุโรป
* ทีมในตัวหนาคือทีมที่ยังอยู่ในการแข่งขัน
| --- | --- |
  อันดอร์รา (รอบแรก)   ออสเตรีย (รอบสอง)   อาเซอร์ไบจาน (รอบสอง)   เบลารุส (รอบสอง, รอบสาม)   เบลเยียม (รอบสอง, รอบสาม)   โครเอเชีย (รอบสอง)   ไซปรัส (รอบแรก, รอบสอง)   เช็กเกีย (รอบสอง)   เดนมาร์ก (รอบสอง)   เอสโตเนีย (รอบสอง, รอบสาม)   หมู่เกาะแฟโร (รอบแรก)   ฟินแลนด์ (รอบสอง)   ฝรั่งเศส (รอบสอง)   จอร์เจีย (รอบสอง)   เยอรมนี (รอบสอง, รอบสาม)   กรีซ (รอบสอง)   ฮังการี (รอบสอง)   ไอซ์แลนด์ (รอบแรก, รอบสอง)   อิสราเอล (รอบสอง)   คอซอวอ (รอบสอง):   ลัตเวีย (รอบสอง)   ลักเซมเบิร์ก (รอบแรก, รอบสอง)   มอลโดวา (รอบสอง)   มอนเตเนโกร (รอบสอง)   เนเธอร์แลนด์ (รอบสอง)   ไอร์แลนด์เหนือ (รอบแรก, รอบสอง)   นอร์เวย์ (รอบสอง)   โปรตุเกส (รอบสอง)   โรมาเนีย (รอบสอง)   รัสเซีย (รอบสอง)   สกอตแลนด์ (รอบแรก)   เซอร์เบีย (รอบสอง)   สโลวาเกีย (รอบสอง, รอบสาม)   สโลวีเนีย (รอบสอง)   สเปน (รอบสอง, รอบสาม)   สวีเดน (รอบสอง)   สวิตเซอร์แลนด์ (รอบสอง)   ตุรกี (รอบสอง)   ยูเครน (รอบสอง)
สมาพันธ์ที่ร่วมการคัดเลือก > ซีเอสวี

บทความหลัก: วอลเลย์บอลชายชิงแชมป์โลก 2018 รอบคัดเลือก โซนอเมริกาใต้
* ทีมในตัวหนาคือทีมที่ยังอยู่ในการแข่งขัน
| --- | --- |
  อาร์เจนตินา (ชิงแชมป์อเมริกาใต้, การแข่งขันรอบคัดเลือก)   บราซิล (ชิงแชมป์อเมริกาใต้)   ชิลี (ชิงแชมป์อเมริกาใต้)   โคลอมเบีย (ชิงแชมป์อเมริกาใต้):   ปารากวัย (ชิงแชมป์อเมริกาใต้)   เปรู (ชิงแชมป์อเมริกาใต้)   อุรุกวัย (ชิงแชมป์อเมริกาใต้)   เวเนซุเอลา (ชิงแชมป์อเมริกาใต้, การแข่งขันรอบคัดเลือก)
สมาพันธ์ที่ร่วมการคัดเลือก > นอร์เซกา

บทความหลัก: วอลเลย์บอลชายชิงแชมป์โลก 2018 รอบคัดเลือก โซนอเมริกาเหนือ
* ทีมในตัวหนาคือทีมที่ยังอยู่ในการแข่งขัน
| --- | --- |
  แองกวิลลา (รอบแรก, รอบสอง)   แอนทีกาและบาร์บิวดา (รอบแรก, รอบสอง)   อารูบา (รอบแรก)   บาฮามาส (รอบแรก, รอบสอง)   บาร์เบโดส (รอบสอง)   เบลีซ (รอบแรก)   เบอร์มิวดา (รอบแรก)   หมู่เกาะบริติชเวอร์จิน (รอบแรก)   แคนาดา (ชิงแชมป์นอร์เซกา)   หมู่เกาะเคย์แมน (รอบแรก)   คอสตาริกา (ชิงแชมป์นอร์เซกา)   คิวบา (ชิงแชมป์นอร์เซกา)   กูราเซา (รอบแรก, รอบสอง)   ดอมินีกา (รอบสอง)   สาธารณรัฐโดมินิกัน (รอบแรก, ชิงแชมป์นอร์เซกา)   เอลซัลวาดอร์ (รอบแรก)   กรีเนดา (รอบแรก)   กัวเดอลุป (รอบแรก)   กัวเตมาลา (รอบแรก, ชิงแชมป์นอร์เซกา)   เฮติ (รอบแรก, รอบสอง):   ฮอนดูรัส (รอบแรก)   จาเมกา (รอบแรก, รอบสอง)   มาร์ตีนิก (รอบแรก, รอบสอง, ชิงแชมป์นอร์เซกา)   เม็กซิโก (ชิงแชมป์นอร์เซกา)   มอนต์เซอร์รัต (รอบแรก)   นิการากัว (รอบแรก)   ปานามา (รอบแรก)   ปวยร์โตรีโก (ชิงแชมป์นอร์เซกา)   เซนต์คิตส์และเนวิส (รอบแรก, รอบสอง)   เซนต์ลูเชีย (รอบสอง, ชิงแชมป์นอร์เซกา)   แซ็ง-มาร์แต็ง (รอบแรก, รอบสอง)   เซนต์วินเซนต์และเกรนาดีนส์ (รอบแรก, รอบสอง, ชิงแชมป์นอร์เซกา)   ซินต์เอิสตาซียึส (รอบแรก)   ซินต์มาร์เติน (รอบแรก, รอบสอง)   ซูรินาม (รอบแรก, รอบสอง)   ตรินิแดดและโตเบโก (รอบสอง, ชิงแชมป์นอร์เซกา)   หมู่เกาะเติกส์และเคคอส (รอบแรก)   หมู่เกาะเวอร์จินของสหรัฐ (รอบแรก)   สหรัฐ (ชิงแชมป์นอร์เซกา)
แหล่งข้อมูลอื่น

| ด ค กวอลเลย์บอลชายชิงแชมป์โลก 2018 รอบคัดเลือก |
| --- | --- |
 เอวีซี  ซีเอวีบี  ซีอีวี  ซีเอสวี  นอร์เซกา
วิลล์ ไรต์

วิลล์ ไรต์ ในงาน SXSW
วิลเลี่ยม ราล์ฟ วิลล์ ไรต์ (อังกฤษ: Will Wright) เป็นนักออกแบบเกมส์ชาวอเมริกัน (เกิดเมื่อ 20 มกราคม ค.ศ. 1960(พ.ศ. 2503)  เขาเป็นนักออกแบบเกมส์เช่น ซิมซิตี้ เดอะซิมส์ และ สปอร์
ประวัติ

เขาเกิดที่รัฐแอตแลนต้า หลังจากจบไฮสคูลวิลล์ ไรต์ได้ศึกษาต่อที่มหาวิทยาลัยลุยเซียนาสเตต และสองปีต่อมาได้ย้ายไปเรียนต่อลุยเซียนาเทค โดยเขาเริ่มต้นเรียนในด้านสถาปัตยกรรม และย้ายมาเรียนวิศวกรรมเครื่องกล  คอมพิวเตอร์เกมแรกที่ไรต์ออกแบบ คือ Raid on Bungeling Bay ในปี ค.ศ. 1984 แต่ก็เป็น ซิมซิตี
จากความสำเร็จของซิมซิตี ไรต์ได้ออกแบบ ซิม เอิร์ธ (ปี 1990) และ ซิมแอ้นท์ (ปี 1991) เขาได้ร่วมออกแบบ ซิมซิตี 2000  (1993) กับ Fred Haslam ในปี 1992 ไรต์ได้ย้่ายครอบครัวของเขาไปที่ โอรินดา รัฐแคลิฟอร์เนีย
วัดใหม่พิเรนทร์

| วัดใหม่พิเรนทร์ |
| --- | --- |


ชื่อสามัญ: วัดใหม่พิเรนทร์, วัดใหม่บ้านข้าวหลาม, วัดใหม่โพธิ์สามต้น, วัดใหม่ขี้หมู
ที่ตั้ง: เลขที่ 611 ถนนอิสรภาพ แขวงวัดอรุณ เขตบางกอกใหญ่ กรุงเทพมหานคร 10600
ประเภท: วัดราษฎร์
นิกาย: มหานิกาย
พระประธาน: พระพุทธนิมิต
พระพุทธรูปสำคัญ: หลวงพ่อเทพมงคล
 สถานีย่อยพระพุทธศาสนา
วัดใหม่พิเรนทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดอรุณ เขตบางกอกใหญ่ กรุงเทพมหานคร วัดมีเนื้อที่ 8 ไร่ 
46 ตารางวา
ประวัติ

วัดใหม่พิเรนทร์สร้างขึ้นประมาณปี พ.ศ. 2384 แต่เดิมชื่อว่า วัดใหม่บ้านข้าวหลาม เนื่องจากชาวบ้านที่อยู่บริเวณที่ตั้งวัดประกอบอาชีพทำข้าวหลามขาย ต่อมาเมื่อมีการตัดถนนอิสรภาพผ่านหน้าวัด ประกอบกับอยู่ใกล้สามแยกโพธิ์สามต้น ชาวบ้านจึงเรียกว่า วัดใหม่โพธิ์สามต้น แต่ชาวบ้านคนเก่าแก่นิยมเรียกว่า วัดใหม่ขี้หมู  เนื่องจากสถานที่สร้างวัดเดิมเป็นที่อยู่ของหมูป่าเป็นจำนวนมากและหมูได้ถ่ายมูลไปทั่ว ต่อมาพระพิเรนทรเทพ (ขำ ณ ราชสีมา) และญาติพี่น้องได้บูรณปฏิสังขรณ์วัดแห่งนี้ จึงได้ขนานนามวัดตามตามบรรดาศักดิ์ว่า "วัดใหม่พิเรนทร์"
อาคารเสนาสนะ

อุโบสถเป็นอาคารก่ออิฐถือปูน กว้าง 8.80 เมตร ยาว 23.80 เมตร บูรณะครั้งแรกเมื่อ พ.ศ. 2498 บูรณะครั้งที่ 2 แล้วเสร็จเมื่อ พ.ศ. 2544 ภายในประดิษฐานพระประธาน เป็นพระพุทธรูปปางมารวิชัย มีนามว่า พระพุทธนิมิต มีภาพจิตรกรรมฝาผนังแสดงเหตุการณ์ในพุทธประวัติ
ภายในวิหารประดิษฐานพระพุทธรูปปางมารวิชัย นามว่า หลวงพ่อเทพมงคล เป็นพระพุทธรูปสมัยสุโขทัย ขนาดหน้าตักกว้าง 29 นิ้ว สูง 39 นิ้ว แต่เดิมพระพิเรนทรเทพได้นำมาประดิษฐานไว้ที่หอฉัน (หอสวดมนต์) หลังจากที่ได้มาบูรณปฏิสังขรณ์วัด ต่อมาหลวงพ่อพระครูได้ดำเนินการก่อสร้างวิหารจึงนำองค์พระมาประดิษฐานที่วิหาร
อาคารเสนาสนะอื่นได้แก่ กุฏิสงฆ์ 9 หลัง เป็นอาคารคอนกรีตเสริมเหล็กสองชั้นมุงหลังคาด้วยกระเบื้องเคลือบ หอสวดมนต์ เป็นเสาคอนกรีต ฝาและพื้นเป็นไม้สัก มีสามจั่ว ศาลาเอนกประสงค์ เป็นตึกสองชั้น ตรีมุข มีช่อฟ้าใบระกาหางหงษ์ ที่หน้าบันจารึกพระพุทธรูปไว้ทั้งสามด้าน ศาลาการเปรียญ หอระฆัง ฌาปนสถาน ศาลาบำเพ็ญกุศล เมรุ และสุสาน
พระพุทธนิมิต พระประธานในอุโบสถ
จิตรกรรมฝาผนังตอนมหาภิเนษกรมณ์ในอุโบสถ
ภาพของจอร์จ ดับเบิลยู บุช ประธานาธิบดีคนที่ 43 ของสหรัฐอเมริกาแทรกอยู่ในภาพจิตรกรรมฝาผนังตอนมารผจญ
ภาพของอุซามะฮ์ บิน ลาดิน แทรกอยู่ในภาพจิตรกรรมฝาผนังตอนมารผจญ
สกุลกระโถนฤๅษี

| กระโถนฤๅษี |
| --- | --- |

กระโถนพระฤๅษี

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Malpighiales
วงศ์:: Rafflesiaceae
สกุล:: Sapria Griff.

สปีชีส์
 S. himalayana Griff.   S. poilanei Gagnep.   S. ram Bänziger & B. Hansen
กระโถนฤๅษี (ชื่อวิทยาศาสตร์: Sapria) เป็นสกุลพืชไม้ดอกจำพวกกาฝากหรือพืชเบียน ขึ้นอาศัยบนเถาองุ่นและพืชสกุลเครือเขาน้ำ (Tetrastigma) พืชสกุลนี้พบแค่ในป่าร้อนชื้นของเอเชียใต้และเอเชียตะวันออกเฉียงใต้
ดอกของพืชสกุลกระโถนฤๅษีมีเส้นผ่านศูนย์กลางประมาณ 20 ซม. มีสีแดงสว่างมีจุดสีเหลืองหรือขาว มีเพศเดียวและดอกเพศผู้และดอกเพศเมียอยู่แยกต้นกัน ดอกมี 10 กลีบซึ่งต่างจากญาติใกล้ชิดอย่างสกุลบัวผุด
มีสามชนิดในสกุล กระโถนพระฤๅษี (S. himalayana) พบในประเทศกัมพูชา, บางส่วนของประเทศจีน, ตะวันออกเฉียงเหนือของประเทศอินเดีย, ประเทศพม่า, ประเทศไทย และ ประเทศเวียดนาม ขณะที่ กระโถนนางสีดา (S. poilanei) พบในประเทศจีน, ประเทศกัมพูชา และประเทศไทย ชนิดที่ค้นพบใหม่ชนิดที่สาม กระโถนพระราม (S. ram) พบในประเทศไทยเท่านั้น
วัดทอง (เขตบางพลัด)

| วัดทอง |
| --- | --- |


ชื่อสามัญ: วัดทอง
ที่ตั้ง: เลขที่ 109 ซอยจรัญสนิทวงศ์ 46 แยก 17 ถนนจรัญสนิทวงศ์ แขวงบางยี่ขัน เขตบางพลัด กรุงเทพมหานคร 10700
ประเภท: วัดราษฎร์
นิกาย: มหานิกาย
เจ้าอาวาส: พระมหาสวัสดิ์ เกสรเมธี
 สถานีย่อยพระพุทธศาสนา
วัดทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร วัดสร้างขึ้นในสมัยปลายกรุงศรีอยุธยา ไม่ปรากฏหลักฐานเกี่ยวกับผู้สร้าง วัดนี้ได้รับการประกาศขึ้นทะเบียนเป็นโบราณสถานในราชกิจจานุเบกษาเมื่อวันที่ 16 สิงหาคม พ.ศ. 2520 วัดได้รับการบูรณปฏิสังขรณ์ครั้งล่าสุดเมื่อ พ.ศ. 2527
อาคารเสนาสนะ

พระอุโบสถเก่าแก่เป็นโบสถ์มหาอุด สร้างพาไลอยู่ด้านหน้าเหนือประตู มีทางเข้าออกเพียงทางเดียว ด้านหลังเป็นผนังทึบ ปัจจุบันอุโบสถหลังนี้กลายเป็นวิหารของวัด ส่วนอุโบสถหลังปัจจุบันสร้างขึ้นในสมัยรัตนโกสินทร์ แต่ลักษณะของซุ้มเสมาที่อยู่รอบ ๆ เป็นเสมานั่งแท่น ซึ่งเป็นศิลปะในสมัยอยุธยา อุโบสถหลังคาลด 2 ชั้น มุงกระเบื้องเคลือบประดับช่อฟ้า ใบระกา หางหงส์ หน้าบันทั้งด้านหน้าและด้านหลังประดับด้วยถ้วยชามสังคโลก มีพระพุทธรูปปางมารวิชัยเป็นพระประธาน มีกำแพงแก้วล้อมรอบทั้ง 4 ด้าน ภายในมีภาพจิตรกรรมฝาผนังเป็นเรื่องพุทธประวัติตามขนบของศิลปะจิตรกรรมสมัยรัชกาลที่ 4 ยังมีภาพผู้คนแต่งกายเป็นฝรั่ง ภาพตึกฝรั่ง จึงเป็นภาพจิตรกรรมยุครอยต่อระหว่างสยามเก่ากับสยามใหม่
เจดีย์มี 2 องค์ ตั้งอยู่ระหว่างอุโบสถกับวิหาร เป็นแบบย่อมุมไม้สิบสองตั้งอยู่บนฐานสูง และเจดีย์ทรงระฆัง ศาลาการเปรียญเป็นอาคารไม้โบราณทรงไทยชั้นเดียว ขนาดกว้าง 13 เมตร ยาว 14 เมตร
วัดทวีการะอนันต์

| วัดทวีการะอนันต์ |
| --- | --- |

ที่ตั้ง: ตำบลคลองหนึ่ง อำเภอคลองหลวง จังหวัดปทุมธานี 12120
ประเภท: วัดราษฎร์
นิกาย: มหานิกาย
เจ้าอาวาส: พระครูปริยัตยาคม (วิทยา ฐานินฺทโร)
 สถานีย่อยพระพุทธศาสนา
วัดทวีการะอนันต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหนึ่ง อำเภอคลองหลวง จังหวัดปทุมธานี
วัดทวีการะอนันต์ก่อตั้งโดย หลวงพ่อ สมศักดิ์ สิลสาโร โดยที่ดินที่สร้างวัด เดิมเป็นที่ของ เจ้าพระยาสามท่าน คือ พระยาอุทัยธรรม พระยาหมื่นดำ และพระยาเขื่อนเพชร ชาวบ้านเรียกที่ดินผืนนี้ว่าที่สามพระยา ต่อมาภายหลังที่ดินผืนนี้ได้เปลี่ยนมือไปจนมารุ่นของนาย ทวี การะอนันต์ และนาย ทวี การะอนันต์ได้มีความจำนงมอบที่ดินจำนวน 6 ไร่ 2 งาน เพือสร้างเป็นสำนักสงฆ์เมือปลายปี พ.ศ. 2540 ต่อมาหลวงพ่อ สมศักดิ์ ได้ซื้อที่ดินเพิมเติมอีก 1 ไร่ จากนั้นขออนุญาตตั้งวัดใช้ชื่อว่า "วัดทวีการะอนันต์"
สิ่งก่อสร้างภายในวัดเป็นสีชมพูแปลกตาจากวัดอื่น เสนาสนะของวัดได้แก่ อุโบสถ ใช้งบประมาณก่อสร้างกว่า 20 ล้านบาท พระประธานในอุโบสถ์เป็นพระพุทธรูปหลวงพ่อโสธรปางสมาธิ ใต้ถุนอุโบสถ์เป็นรูปพระราหู ศาลาการเปรียญ ใช้ชื่อว่า ศาลาวัชโรทัย ตามชื่อแก้วขวัญ วัชโรทัย เลขาธิการพระราชวัง กุฎิสงฆ์ ฌาปนสถานใช้งบประมาณในการสร้าง 5 ล้านบาท ศาลาใช้สำหรับการสวดอภิธรรมจำนวน 2 หลัง ใช้งบประมาณในการสร้าง 6 ล้านบาท และยังได้จัดซื้อที่ดินเพื่มเนื้อที่ธรณีสงฆ์อีก 4 ไร 3 งาน ประมาณ 8 ล้านบาท ปูชนียวัตถุที่สำคัญคือ พระพุทธคันธาราฐ 1 องค์ พระเศรษฐีนวโกฏิ 1 องค์ และมีรูปปั้นพ่อปู่ชีวกโกมารภัจจ์องค์ใหญ่
เป็นหนึ่งใน 9 วัดดังในจังหวัดปทุมธานี ต่อมามีการสร้างท้าวเวสสุวัณเพื่อเป็นที่ยึดเหนี่ยวจิตใจของชาวบ้านขึ้น
รวมถึงมีพระนาคปรกเพื่อให้ชาวบ้านและพ่อค้าแม่ค้าตลาดไทมาร่วมบูชา ต่อมาในปี 2566 ในช่วงเดือนธันวาคม มีการเปลี่ยนแปลงเจ้าอาวาส โดยมีพระครูปริยัตยาคม (วิทยา ฐานินฺทโร) เจ้าคณะตำบลคลองหนึ่ง ได้มาดำรงตำแหน่งเจ้าอาวาสวัดทวีการะอนันต์รูปปัจจุบัน
เจ้าอาวาสวัดทวีการะอนันต์

| รายนามเจ้าอาวาส | ชื่อทางการสงฆ์ | ดำรงตำแหน่ง | หมายเหตุ |
| --- | --- | --- | --- |
| พระครูปทุมศีลโสภณ | สมศักดิ์ สีลสาโร | 20 สิงหาคม  2544 - 6 พฤษภาคม 2556 | มรณะภาพ |
| พระฐิติศักดิ์  สุภทฺโท | - | 4 เมษายน 2557 - 8 ตุลาคม 2566 | ลาออก |
| พระครูปริยัตยาคม | วิทยา ฐานินฺทโร | 27 ธันวาคม 2566 - ปัจจุบัน | เจ้าอาวาสรูปปัจจุบัน |
วัดทรายมูลเมือง

| วัดทรายมูลเมือง |
| --- | --- |


ที่ตั้ง: ตำบลพระสิงห์ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระอธิการปรีดา จันทรสาโร
 สถานีย่อยพระพุทธศาสนา
วัดทรายมูลเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
วัดทรายมูลเมืองสร้างเมื่อ พ.ศ. 2030  ได้รับพระราชทานวิสุงคามสีมาเมื่อ พ.ศ. 2450 เดิมวัดนี้สร้างขึ้นในสมัยพระเจ้าติโลกราช เริ่มแรกเป็นอารามมีนามว่า อารามบ้านปะ อาจเป็นเพราะสายน้ำ ที่ไหลมาจากดอยสุเทพแล้วมาประจบกันที่นี่ทำให้เกิดเป็นหนองน้ำ ณ จุด นี้จึงได้ชื่อว่า หนองทรายมูล อีกเหตุผลคือ เป็นจุดที่มีการขุดเอาดินขึ้นมาเพื่อเอาดินมาปั้นอิฐเพื่อนำไปก่อสร้างกำแพงเมืองชั้นในของนครเชียงใหม่จนทำให้ตรงนี้กลายเป็นหนองน้ำ
อาคารเสนาสนะภายในวัด ได้แก่ หอไตรสร้างโดยช่างฝีมือชาวล้านนา ตั้งอยู่บริเวณสระน้ำ ต่อมาได้ย้ายหอไตรมาไว้ในเขตวัดในที่ตั้งปัจจุบัน ได้รับการบูรณปฏิสังขรณ์เมื่อปีฉลู วันที่ 15 พฤศจิกายน  พ.ศ. 2480 ซึ่งใช้งบประมาณ 98,157 บาท วิหารศิลปะล้านนา เจดีย์ศิลปะล้านนา และกุฏิเจ้าอาวาส แบบล้านนาประยุกต์ครึ่งตึกครึ่งไม้ ปูชนียวัตถุที่สำคัญ ได้แก่ พระประธาน เป็นพระพุทธรูปทองสัมฤทธิ์ พระพุทธรูปหลูบเงิน เป็นพระที่หล่อด้วยเงินแท้ หล่อเมื่อ พ.ศ. 2430 และพระสิงห์ 1 เป็นพระพุทธรูปทองสัมฤทธิ์
รายนามเจ้าอาวาส

พระครูอุบาลี
พระอธิการปัญญา
พระอธิการอารินท์
พระอธิการคำหล้า
พระอธิการชื่น
พระอธิการสม
พระมหาพรหม
พระอธิการอูบ อินทรจักโก พ.ศ. 2501 – 2542
พระอธิการปรีดา จันทรสาโร พ.ศ. 2545–ปัจจุบัน
สกุล (ชีววิทยา)

The various levels of the scientific classification system.

แปดลำดับขั้นสำคัญ ๆ ของการจำแนกชั้นทางวิทยาศาสตร์ ตามแผนภาพไม่ได้แสดงลำดับขั้นที่อยู่อื่น ๆ ที่อยู่ระหว่างนี้
ในทางชีววิทยา สกุล (อังกฤษ genus) เป็นการจัดกลุ่มเอาสิ่งมีชีวิตสปีชีส์ที่มีลักษณะใกล้เคียงเข้ามารวมกัน ในการตั้งชื่อแบบทวินาม ชื่อสิ่งมีชีวิตประกอบขึ้นจากสองส่วน คือ สกุล ซึ่งต้องขึ้นต้นด้วยตัวพิมพ์ใหญ่ และ สปีชีส์ ตัวอย่างหนึ่งคือ Homo sapiens เป็นชื่อเรียกมนุษย์ อยู่ในสกุล Homo
ชื่อสกุลในอาณาจักรหนึ่งสามารถซ้ำกับชื่อสกุลหรือชื่อในอนุกรมวิธานของอาณาจักรอื่นได้ ตัวอย่างเช่น Anura เป็นชื่อสกุลของพืชในวงศ์ และเป็นชื่ออันดับของกบ Aotus เป็นชื่อสกุลของถั่วและลิง เป็นต้น แต่ชื่อสกุลในอาณาจักรหนึ่ง ๆ ต้องห้ามซ้ำกัน
| ด ค กลำดับอนุกรมวิธาน |
| --- | --- | --- | --- | --- | --- | --- | --- | --- |
|  |  |  |  | Magnorder |  |  |  |  |
| โดเมน | ไฟลัมใหญ่ | ชั้นใหญ่ |  | อันดับใหญ่ | วงศ์ใหญ่ |  |  | ชนิดใหญ่ |
| อาณาจักร | ไฟลัม | ชั้น | Legion | อันดับ | วงศ์ | เผ่า | สกุล | ชนิด/สปีชีส์ |
| อาณาจักรย่อย | ไฟลัมย่อย | ชั้นย่อย | Cohort | อันดับย่อย | วงศ์ย่อย | เผ่าย่อย | สกุลย่อย | ชนิดย่อย |
| Infrakingdom/Branch | Infraphylum | Infraclass |  | Infraorder |  | Alliance | หมู่ | Infraspecies |
|  | Microphylum | Parvclass |  | Parvorder |  |  |  |  |
สกุลกก

| สกุลกก |
| --- | --- |

Cyperus albostriatus

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Cyperaceae
สกุล:: Cyperus L.

Species
 ประมาณ 700 ชนิด
ชื่อพ้อง
 Acorellus Palla ex Kneuck.  Adupla Bosc ex Juss.  Aliniella J.Raynal, nom. illeg., non Skvortzow  Alinula J.Raynal  Anosporum Nees  Atomostylis Steud.  Borabora Steud.  Chlorocyperus Rikli  Courtoisina Soják  Crepidocarpus Klotzsch ex Boeckeler  Cylindrolepis Boeckeler  Diclidium Schrad. ex Nees  Didymia Phil.  Duval-jouvea Palla  Epiphystis Trin.  Eucyperus Rikli  Galilea Parl.  Hydroschoenus Zoll. & Moritzi  Indocourtoisia Bennet & Raizada  Juncellus C.B.Clarke  Kyllingiella R.W.Haines & Lye  Marisculus Goetgh  Mariscus Gaertn., nom. illeg., non Scop.  Mariscus Vahl, nom. cons.  Opetiola Gaertn.  Oxycaryum Nees  Papyrus Willd.  Pseudomariscus Rauschert  Pterocyperus Opiz  Raynalia Soják  Remirea Aubl.  Sorostachys Steud.  Sphaeromariscus E.G.Camus  Torulinium Desv. ex Ham.  Trentepohlia Boeckeler  Ungeria Nees ex C.B.Clarke
สกุลกก หรือ Cyperus เป็นสกุลขนาดใหญ่ มีสมาชิกประมาณ 700 สปีชีส์ อยู่ในวงศ์ Cyperaceae กระจายพันธุ์ทั้งเขตร้อนและเขตอบอุ่น
แหล่งข้อมูลอื่น

CYPERUS interactive identification key  by D. M. Ferguson @ LSU Herbarium เก็บถาวร 2015-08-29 ที่ เวย์แบ็กแมชชีน
CYPERACEAE interactive identification keys @ LSU Herbarium เก็บถาวร 2010-07-09 ที่ เวย์แบ็กแมชชีน
Flora of China Vol. 23 Page 219, 莎草属 suo cao shu, Cyperus Linnaeus, Sp. Pl. 1: 44. 1753.
Flora of Pakistan, V. 206 Page 89, Cyperus Linnaeus, Sp. Pl. 1: 44. 1753; Gen. Pl., ed. 5: 26. 1754; Boiss., Fl. Or. 5: 363. 1882; C.B.Clarke in Hook.f., Fl. Brit. Ind. 6: 597. 1893; R. R. Stewart, l.c. 86. 1972; Kukkonen in Rech.f., Fl. Iranica 173: 85. 1998.
วิทยาลัยเทคนิคนครขอนแก่น

| วิทยาลัยเทคนิคนครขอนแก่น Nakorn Khon Kaen Technical College Nakorn Khon Kaen Technical College |
| --- | --- |

ที่ตั้ง
316 ถนนมิตรภาพ ตำบลท่าพระ อำเภอเมืองขอนแก่น จังหวัดขอนแก่น 40000
ข้อมูล
ชื่ออื่น: วท.นข. / N-TECH
ประเภท: วิทยาลัยระดับอาชีวศึกษา
คำขวัญ: ฝีมือดี  มีวินัย  ใฝ่คุณธรรม นำพาสังคม
สถาปนา: 7 พฤษภาคม พ.ศ. 2539 (28 ปี)
หน่วยงานกำกับ: สำนักงานคณะกรรมการการอาชีวศึกษา (ประเทศไทย)
ผู้อำนวยการ: นายศุภชัย ศิริธรรมรักษ์
ระดับปีที่จัดการศึกษา: อาชีวศึกษา
สี: ████ สีฟ้า สีขาว
เพลง: มาร์ชเทคนิคนครขอนแก่น
เว็บไซต์: www.n-tech.ac.th
วิทยาลัยเทคนิคนครขอนแก่น (อังกฤษ : Nakorn Khon Kaen Technical College ) เดิมชื่อ วิทยาลัยสารพัดช่างขอนแก่นเป็น วิทยาลัยด้านช่างอุตสาหกรรม,อุตสาหกรรมท่องเที่ยว,พณิชยการและบริหารธุรกิจ สังกัดสำนักงานคณะกรรมการการอาชีวศึกษา (ประเทศไทย) ตั้งอยู่ใน อำเภอเมืองขอนแก่น จังหวัดขอนแก่น โดยเปิดสอน 3 หลักสูตร คือ ปวช., ปวส. และวิชาชีพระยะสั้น
สัญลักษณ์และเครื่องหมายประจำวิทยาลัย

ตราประจำวิทยาลัย
สีฟ้า สีขาว 
สีประจำวิทยาลัย
ดอกปีบ
ดอกไม้ประจำวิทยาลัย
แผนการเรียน > ประกาศนียบัตรวิชาชีพ (ปวช.)

| --- | --- |
 สาขางานยานยนต์  สาขาเครื่องมือกล  สาขางานไฟฟ้ากำลัง  สาขาอิเล็กทรอนิกส์:  สาขางานการบัญชี  สาขางานคอมพิวเตอร์ธุรกิจ  สาขางานการโรงแรม
แผนการเรียน > ประกาศนียบัตรวิชาชีพชั้นสูง (ปวส.)

| --- | --- |
 สาขางานเทคนิคยานยนต์  สาขางานเทคนิคการผลิต  สาขาวิชาอิเล็กทรอนิกส์อุตสหกรรม  สาขางานไฟฟ้าควบคุม:  สาขางานการบัญชี  สาขางานคอมพิวเตอร์ธุรกิจ  สาขางานเทคโนโลยีสานักงาน  สาขาวิชาการจัดการทั่วไป